Belfort (komunumaro)

La komunumaro Belfort estas administra unuo de Kantono Grizono kaj parto de la distrikto Albulo. Ĝi havis 1493 loĝantojn la 31-an de decembro 2009. Ĝia ĉefloko estas Surava.

 Geografio 
La komunumaro etendiĝas de la valo de la rivero Albulo en sudo ĝis al la monto Lenzerhorn kun alteco de 2906 m s.m. en nordo. Ĝian sudorientan limon formas la rivero Landwasser. La komunumaro limas en nordo al la komunumaro Churwalden en la distrikto Plessur, en oriento al la komunumaro Prättigau, en sudoriento al la komunumaro Bergün, kaj en sudo kaj okcidento al la komunumaro Alvaschein.

 Komunumoj de la komunumaro Belfort 
La komunumaro Belfort konsistas (ciferoj je fino de 2009) el la sekvantaj 5 komunumoj, el kiuj laŭ loĝantaro la plej granda estas Lantsch/Lenz.
 Blazono Nomo Loĝantoj(2008-12-31) Areoen km² Komunumkodo 35ra|Alvaneu  Alvaneu  383  35.63  3511 35ra|Brienz/Brinzauls  Brienz/Brinzauls  112  13.37  3512 35ra|Lantsch/Lenz  Lantsch/Lenz  529  21.81  3513 35ra|Schmitten  Schmitten  261  11.35  3514 35ra|Surava  Surava  208  6.68  3515 Totale 5  1493  88,84

 Historio 
La Kastelo Belfort norde de Brienz/Brinzauls, kiu menciiĝis la unua fojon en la jaro 1222, estis fondita de la Senjoroj de Vaz, kaj estis en la 13-a jarcento ankaŭ ties sidejo. En la teritorio de Schmitten kaj Wiesen, kiu antaŭe estis alpopaŝtejo de Alveneu, ekde la 14-a jarcento setlis valzoj. De 1338 ĝis 1436 en Belfort regis la Grafoj de Togenburgo. Post la morto de Frederiko la 7-a de Togenburgo Belfort aliĝis por eviti dispeciĝon de la heredaĵo al la Dektribunala Federacio. En la jaro 1477 Aŭstrio akiris la rajtojn pri Belfort, kies teritorio dividiĝis intertempe en du tribunalajn duondistriktojn. En la jaro 1652 la belfortanoj sin liberaĉetis de la aŭstria regado. En la jaro 1851 la plejparte germanlingva tribunalkomunumo Belferot fariĝis la hodiaŭa komunumaro Belfort en la distrikto Albulo, dum Churwalden fariĝis komunumaro en la distrikto Plessur kaj Wiesen estis atribuita al la komunumaro Bergün.
Fonto: Jürg Simonett: Senjorujo Belfort en Historia Leksikono de Svislando (2002-06-24)

 Notoj kaj referencoj 


 Eksteraj ligiloj 

!